kardosdrur/scandi-wiki huggingface dataset:
Maksim Gorkij

Maksim Gorkij (pseudonym for Aleksej Maksimovitj Pesjkov, , ; født 28. marts 1868 i Nisjnij Novgorod, Det Russiske Kejserrige, død 18. juni 1936 i Moskva, Sovjetunionen) var en russisk forfatter. Gorkij betyder "Den bitre".
 
Han blev kaldt den ledende sovjetiske forfatter i sin samtid, og forbillede for den socialistiske realisme.

I begyndelsen af 1900-tallet var han medlem af Ruslands Socialdemokratiske Arbejderparti og blev gode venner med Lenin og deltog i den mislykkede revolution i 1905.

Værker 
 
Maksim Gorkij skrev realistisk og romantiserede ofte de fattige i samfundet. Han slog igennem med en række fortællinger. Bl.a. sigøjnerfortællingen Makar Tjudra, som udkom i 1892 (da. 1905).

Bedst er han kendt fra sin erindringstrilogi Barndom (1913), Blandt mennesker (1916) og Mine universiteter (1923), (da. Min Barndom (1918), Mellem Fremmede (1918) og Læreår (1923)). Trilogien findes i en berømt filmversion af Mark Donskoj fra 1938-40.

Udmærkelser 

Fra 1932 til 1990 var Nisjnij Novgorod navngivet Gorkij (Го́рький) efter Maksim Gorkij.

Modtog i 1932 Leninordenen.

Maxim Gorky Literature Institute i Moskva blev oprettet i 1933 til hans ære.

Gorkij Park, forlystelsespark i Moskva blev åbnet første gang i 1928.

Verdens største flyvemaskine ved sin introduktion i 1934, Sovjetunionens Tupolev ANT-20 blev opkaldt efter Maksim Gorkij.

I Danmark er vejen Gorkis Alle i Søborg i Gladsaxe kommune opkaldt efter ham.

Referencer 
"Alexei Maximovich Peshkov." Contemporary Authors Online. Detroit: Gale, 2005. Literature Resource Center. Web. 9 Sep. 2011

Eksterne henvisninger 

 Maksim Gorkij på Leksikon.org
 

Skønlitterære forfattere fra Sovjetunionen
Dramatikere fra Sovjetunionen
Skønlitterære forfattere fra Rusland
Dramatikere fra Rusland
Personer fra Nisjnij Novgorod
Begravelser i Kremlmurens nekropolis
Johann David Wyss

Johann David Wyss (4. marts 1743 – 1818) var en schweizisk forfatter, født i Bern.

Han var mest kendt for sin bog Den schweiziske familien Robinson fra 1812, baseret på romanen Robinson Crusoe af Daniel Defoe. Bogen blev redigeret af hans søn Johann Rudolf Wyss, en videnskabsmand, som er berømt for at have skrevet den daværende schweiziske nationalsang.

 

Romanforfattere fra Schweiz
Personer fra Bern
Karl Malden

Karl Malden (født 22. marts 1912, død 1. juli 2009) var en oscar-belønnet serbisk-amerikansk filmskuespiller.

Han modtog en Oscar for bedste mandlige birolle for filmen A Streetcar Named Desire fra 1951.

Han medvirkede herudover i en lang række film, af hvilke kan nævnes:

 They Knew What They Wanted (1940)
 On the Waterfront (1954)
 The Great Impostor (1961)
 How the West Was Won (1962) (Vi vandt vesten)
 The Cincinnati Kid (1965)
 Patton (1970) (Patton – Pansergeneralen)

Han har også haft en rolle i den populære tv-serie The Streets of San Francisco.

Eksterne henvisninger 

 

Oscar for bedste mandlige birolle
Skuespillere fra USA
Hollywood Walk of Fame
Musikalsk Grundkursus

Musikalsk Grundkursus (forkortet MGK) er en offentlig musikkonservatorieforberedende uddannelse for 14-25-årige forløbende over tre til fire år, der har som mål at forberede sine elever til musikkonservatoriets optagelsesprøve, eller til aktiv deltagelse i det lokale musikliv. 

På MGK undervises der i hovedfag, bifagsklaver, hørelære, teori, musikkundskab, kammermusik/sammenspil, SSB (Sang, Spil og Bevægelse), kor samt diverse valgfag. Der er typisk ca. 8-10 timers undervisning om ugen, og dertil et stort timeforbrug i forberedelse. Undervisningen foregår primært som eneundervisning eller undervisning på små hold.

MGK er både for klassiske og rytmiske musikinteresserede, hvorfor der er forskel på fagene på klassisk linje og rytmisk linje. F.eks. er undervisning i hørelære og teori adskilt, da der er stor forskel på disse discipliner.

På MGK får man gratis undervisning, da uddannelsen er finansieret af kunstrådet -  dog er det ikke SU-berettiget. 

Man skal bestå en optagelsesprøve for at blive optaget på MGK. Til denne prøve skal man fremføre musikværker, der viser, at man er kvalificeret til at udvikle sig i en grad, der betyder, at man efter tre års undervisning på MGK vil være dygtig nok til at bestå en optagelsesprøve på et konservatorium. Man skal spille et forberedt program af ca. 10 minutters varighed, hvoraf mindst ét nummer skal være sammenspil eller akkompagneret (ansøgere med hovedfaget klaver eller guitar undtaget), samt man til selve eksaminationen får udleveret en såkaldt primavista-opgave, hvilket betyder, at man spiller direkte efter nogle noder uden forberedelse. Derudover bliver man testet i rytmisk og melodisk imitation, og prøven afsluttes med et interview af ansøgeren.

Censorpanelet består bl.a. af en underviser ved et konservatorium.

Det er et krav, at en MGK-studerende deltager i det lokale musikliv.

Ekstern henvisning 
 Musikalsk grundkursus 

Grundkursus
Ungdomsuddannelser i Danmark
Dansk kultur
Bjørn Wiinblad

Bjørn Wiinblad (født 20. september 1918 i København, død 8. juni 2006) var en dansk keramiker og maler, der blev internationalt berømt for sine karakteristiske værker, der findes i millioner af hjem over hele verden.

Højdepunkterne i hans arbejder vises på Victoria and Albert Museum i London, Museum of Modern Art i New York og på Kunstindustrimuseet i København.

Wiinblad var udlært typograf, men fandt hurtigt ud af at det var kunstnervejen, der havde hans interesse. Blandt hans mange talenter var habile evner ved klaveret.

Han udsmykkede alt fra amerikanske krydstogtskibe, restauranter, juleplatter og spillekort.

I Danmark boede han i Det Blå Hus, der er en ejendom på ca. 700 m2 i Kongens Lyngby umiddelbart nord for Frilandsmuseet, som også fungerede som værksted og atelie.

Wiinblad er begravet på Søllerød Kirkegård.

Litteratur 
 Plakater : Bjørn Wiinblad / Århus, Dansk Plakatmuseum, 2000.
 Bjørn Wiinblad : lyst og livsværk / redaktør: Majbritt Løland. - Middelfart, CLAY Keramikmuseum Danmark, 2012.
 Bjørn Wiinblad / redaktør: Camilla Jalving ... [et al.] ; bidrag: Julie Thaning Mikines ... [et al.]. - Ishøj, Arken, 2015.
 Bjørn Wiinblad - en livs kunstner / Lars Hedebo Olsen. - Gyldendal, 2016.
 En bid af paradis - Bjørn Wiinblad og hans tid / Heidi Laura. Gad 2018.

Se også 
 ''Bjørn Wiinblad'' (dokumentarfilm)

Referencer

Eksterne henvisninger 

 bjornwiinblad.dk
 
 

Malere fra Danmark
Keramikere fra Danmark
Typografer fra Danmark
Personer i Kraks Blå Bog (afdøde)
Personer i Dansk Biografisk Leksikon
Oscar for bedste mandlige hovedrolle

Oscaren for bedste mandlige hovedrolle (officiel titel Academy Award for Best Performance by an Actor in a Leading Role) gives ved Oscar-uddelingen til en mandlig skuespiller for hans præstation i en film fra det forløbne år.

Vindere og nominerede 
Det følgende er en kronologisk oversigt over vinderne og de nominerede. Vinderne er fremhævet med fed.

1920'erne

1930'erne

1940’erne

1950’erne

1960'erne

1970’erne

1980’erne

1990’erne

2000’erne

2010’erne 

 
Mandlige hovedrolle
Tidslinjer
Egon Mathiesen

Egon Mathiesen (25. november 1907 – 14. august 1976) var en dansk maler, forfatter og illustrator. Han blev særligt kendt for flere enkle, nyskabende billedbøger for børn.

Egon Mathiesen var selvlært som billedkunstner. Han debuterede på Kunstnernes Efterårsudstilling i 1932 med malerier med abstrakte motiver. Sine kunstneriske idealer videreførte han i flere billedbøger før og efter 2. verdenskrig, blandt andet i Fredrik med bilen (1944), Aben Osvald (1947), Mis med de blå øjne (1949) og Blå mand - en remse til vrøvle og glæde (1956). 

Egon Mathiesens illustrationer er præget af en fri og ekspressiv naivisme med rene motiver, tydelige konturer og uden brug af centralperspektiv. Teksten er tilsvarende enkel, legende og poetisk, hvad enten den er formet som fabulerende prosa eller i rytmiske rim. Med sit karakteristiske udtryk blev Egon Mathiesen en fornyer af den danske børnelitteratur. Hans mål var at forene farve, tekst og rytme – og kulturradikalismens humanisme – og lave kunst for børn. Han bidrog stærkt til, at billedbogen blev en selvstændig litterær genre, hvor ord og billede udfylder hinanden på en egen og fri måde.

Egon Mathiesen fik i 1954 Kulturministeriets Børnebogspris for billedbogen Mis med de blå øjne.

Eksterne henvisninger 
 

Malere fra Danmark
Børnebogsforfattere fra Danmark
Illustratorer fra Danmark
Modtagere af Eckersberg Medaillen
Danskere i 1900-tallet
Dansksprogede forfattere fra Danmark
Modtagere af Kulturministeriets Børnebogspris
Personer i Kraks Blå Bog (afdøde)
EyeQ

EyeQ var en dansk popgruppe, der vandt den første udgave af tv-programmet Popstars på TV 2 i 2001. Gruppen bestod af Trine Jepsen (vinder af Dansk Melodi Grand Prix 1999 med sangen Denne Gang), Louise Lolle, Sofie Hviid og Julie Næslund.

Gruppens historie 
Den store mediedækning gennem tv-programmet var medvirkende årsag til, at deres første musikudgivelser fik stor succes. Debutsinglen "I Want What She's Got" toppede hitlisterne og blev solgt i mere end 30.000 eksemplarer og udløste tredobbelt platin. Debutalbummet Let It Spin fra 2001 blev også en stor succes, lå på top 20-listen i 6 uger (bedste placering som nr. 1), blev solgt i mere end 150.000 eksemplarer og udløste ligeledes tredobbelt platin.

Herefter ebbede interessen for gruppen ud. Det andet album, Be Okay fra 2002, hvor de selv bidrog som sangskrivere, fik ikke særlig meget omtale, lå kun på top 20-listen i en uge (som nr. 17) og blev ikke solgt i samme mængde som det første.

Sofie Hviid forlod som gruppen i 2003, og resten af gruppen gik kort efter i opløsning.

Gruppens medlemmer efter opløsningen 
Trine Jepsen, Sofie Hviid og Louise Lolle er alle stadig aktive på musikscenen.

Louise Lolle arbejder som journalist på P3 og skriver og indspiller musik solo og med forskellige musikere.

Trine Jepsen satser helhjertet på en karriere som sangerinde og har bl.a. medvirket i adskillige musicals. Desuden deltog hun i både 2006 og 2009 i Dansk Melodi Grand Prix.

Julie Næslund (født 23. april 1978 i Danmark) genoptog efter opløsningen af EyeQ sin læreruddannelse, som hun siden har færdiggjort.

Diskografi 
 Let It Spin (2001)
 Be Okay (2002)

Kilder

Eksterne henvisninger 
 https://www.discogs.com/artist/648026-EyeQ 

Popgrupper fra Danmark
Popstars-deltagere
Musikgrupper fra 2001
Ophørt i 2003
Mezzosopran

Betegnelsen mezzosopran bruges om en sangerinde eller en kvindestemme, hvis stemmeleje er dybere end sopran-stemmen, men højere end alten. Denne opdeling bruges fortrinsvis inden for klassisk musik, i særlig grad om operapartier (roller, stemmer) og operasangerinder, og sjældnere i forbindelse med rytmisk musik.

Sang
Krazy Kat

Krazy Kat er en amerikansk tegneserie af George Herriman. Serien løb i amerikanske aviser fra 1913 til 1944. De tre hovedfigurer er Krazy Kat, Ignatz Mouse og Officer Pupp. Handlingen i denne surrealistiske tegneserie foregår i ørkenlandskabet i New Mexico i USA, og kredser om kattens forelskelse i musen der ustandselig kaster mursten efter katten. Officer Pupp arresterer musen.

Serien betragtes af mange som en klassiker indenfor kunstformen.

Tegneserier fra USA
Thomas Eje

Thomas Eje (født 15. marts 1957 på Frederiksberg) er en dansk skuespiller, entertainer, musiker, sanger, komiker, parodist og kunstmaler. Han er lillebror til komponisten Niels Eje. Han er særlig kendt fra komikergruppen Linie 3, som han etablerede sammen med Anders Bircow og Preben Kristensen i 1979.

Karriere 
Thomas Eje er uddannet på det Danske Musik Akademi i perioden 1974 til -76. Udover det læste han på Carl Nielsen's Academi for Musik (1976 – 1978) Hvor han fik sin major i bas og klaver. Derefter blev han uddannet på Aarhus Teater i 1981, men blev et par år forinden kendt som ét af de tre medlemmer af Linie 3. Sidenhen har Thomas Eje optrådt med flere one-man shows.

Han har også været tilknyttet Betty Nansen Teatret, Folketeatret og Det ny Teater samt Tivoli Revyen og Hornbæk Revyen. Blandt de skuespil han har medvirket i kan nævnes Sweet Charity, Kirsebærhaven, Tartuffe, Nøddebo Præstegård, Stamherren, Da jazzen kom til byen, Skatteøen, Gøngehøvdingen, Chicago og Flagermusen.

I tv har Thomas Eje blandt andet kunnet opleves i afsnit 22 af tv-serien Matador samt julekalenderne Skibet i Skilteskoven, Gufol mysteriet og Brødrene Mortensens Jul. Han har desuden lagt stemme til en række tegnefilm. bl.a. krabben Sebastian i Disneys Den lille havfrue. Tv har også vist biograffilmen Klinkevals, der er en filmatisering af Jane Aamunds bestseller af samme navn, hvor Thomas Eje spillede rollen som Helbig. Samme rolle spillede han i efterfølgeren Juliane.

Debuterede den 15. november 2006 med sit første amerikanske show på Las Vegas-hotellet Suncoast Casino, hvor Eje optrådte for fulde huse under sit amerikanske kunsternavn "Tom Dane". Fik 2. maj 2008 show på Planet Hollywood Hotel & Casino. I 2008 opgav han sin amerikanske karriere og flyttede tilbage til Danmark.

Flyttede siden hen til Skovby på Als, Sønderjylland. Her åbnede han med sin hustru, Katherine Scrivens Eje , et atelier ved navn "Galleri Eje".

Eje har spillet på en lang række instrumenter under forskellige optrædender, heriblandt ukulele (hans første instrument i en alder af 2), elektrisk guitar, akustisk guitar, banjo, violin (også spillet på samme måde som en guitar), saxofon, diverse messingblæsere, xylofon, fagot, klaver og keyboard
Thomas Eje har både flyvercertifikat og dykkercertifikat.

Filmografi

Film

Serier

Stemme til tegnefilm

Diskografi 
 Sangen er et eventyr (1994) – 20 sange over H.C. Andersens eventyr med musik af Frederik Magle. Med Niels-Henning Ørsted Pedersen, Trio Rococo, m.fl.

Referencer

Eksterne henvisninger 
 
 

Skuespillere fra Danmark
Musikere fra Danmark
Sangere fra Danmark
Personer fra Frederiksberg
Tegnefilmsdubbere fra Danmark
Personer i Kraks Blå Bog
Jens Jørn Spottag

Jens Jørn Spottag (født 13. december 1957 i Odder) er en dansk skuespiller.

Han er uddannet fra Odense Teater i 1983 og arbejdede herefter en række år som freelance på forskellige teatre, inden han i 1989 blev ansat på Aalborg Teater.

Han har også været tilknyttet Café Teatret, Teatret ved Sorte Hest, Mungo Park og Det Kongelige Teater.

Blandt de teaterstykker han har optrådt i kan nævnes Lang dags rejse mod nat, Mein Kampf, Et dukkehjem, Knive i høns, Judith, En fauns død, Hamlet, Enigma, Faust og ikke mindst Woyzek, der bragte ham på verdensturné med forestillingen.

På tv har han bl.a. haft roller i serierne Bryggeren, TAXA, Karrusel, Rejseholdet, Edderkoppen, Krøniken, Ørnen, Album, Arvingerne og Sygeplejeskolen. På film har han især gjort sig bemærket med sin hovedrolle i Hvidsten Gruppen.

Han var fra 1985 til 2005 gift med skuespillerkollegaen Dea Fog, som han har 2 døtre med; Den ældste datter, Ena, er også gået skuespillervejen, og yngste Laura, er under uddannelse for samme. Han danner i dag par med skuespillerinden Tammi Øst.

Filmografi

Film 
 En verden til forskel (1989)
 Lykken er en underlig fisk (1989)
 Sort høst (1993)
 Carmen & Babyface (1995)
 Elsker, elsker ikke (1995)
 Ernst & Lyset (1996)
 Drengen i himlen (1997)
 Sekten (1997)
 Afmagt (1998)
 Idioterne (1998)
 Den nye mand (2003)
 Kongekabale (2004)
 Fucking 14 (2004)
 Silkevejen (2004)
 Inkasso (2004)
 Drømmen (2006)
 The Journals of Knud Rasmussen (2006)
 Marias menn (2006)
 Anja og Viktor - brændende kærlighed (2007)
 Den Sorte Madonna (2007)
 To verdener (2008)
 Blå mænd (2008)
 Lille soldat (2008)
 Hvidsten Gruppen (2012)
 Kapgang (2014)
 Der kommer en dag (2016)
 Hvor kragerne vender (2020)

Tv-serier 
 Een gang strømer... (1987)
 Bryggeren (1997)
 Riget II (1997)
 Taxa (1998-1999)
 Dybt vand (1999)
 Edderkoppen (mini-serie) (2000)
 Rejseholdet (2000)
 De udvalgte (2001)
 Skjulte spor (2003)
 Langt fra Las Vegas (2003)
 Krøniken (2005)
 Ørnen (2004-2006)
 Forbrydelsen (2007)
 Anna Pihl (2007)
 Nomalerweise (2008)
 Album (2008)
 Livvagterne (2009)
 Lærkevej (2009-)
 Arvingerne (2014-2015)
 Badehotellet (2022, sæson 9)

Eksterne henvisninger 
 

Skuespillere fra Danmark
Robertprisen for årets mandlige birolle
Personer i Kraks Blå Bog
Personer fra Odder
Platformspil

Platformspil er en genre inden for computerspil. De ældste spil fra denne genre var 2D platformspil hvor man så det hele fra siden. Det er også her navnet stammer fra, i det det gik ud på at springe fra den ene platform til den anden. Senere kom 3D platformspillene hvor man bevægede sig rundt i et frit område.

Eksempler på kendte platformspil:
 Beyond Good & Evil (Ubisoft) Platform/Adventure
 Crash Bandicoot (Naughty Dog)
 Psychonauts (Double Fine Productions)
 Rayman (Ubisoft)
 Skullmonkeys (The Neverhood, Inc.)
 Super Mario (Nintendo)
 Sonic (Sega)

Computerspilsgenrer
B.A.N.G.E.R.S.

B.A.N.G.E.R.S. er en dansk rapgruppe som blev stiftet i 1998 af rapperne L.O.C., U$O samt DJ'en DJ Rescue. Kort efter blev N.I.S (NiggerenISlæden), også kendt som Johnson, introduceret og gruppen var fuldtallig.

I de to år gruppen var sammen, satte de et stort præg på den danske rapscene, og virkede som forbilleder for mange opkommende danske rappere.

Sammen indspillede de en EP som de kaldte for "VIP EP'en", som indeholdte fire numre, hvor af det ene var et remix. EP'en som kun udkom på vinyl, og i et stærkt begrænset oplag, kostede dengang 65 kroner, men har siden udviklet sig til et samlerobjekt, og er ved flere lejligheder blevet solgt til over 500 kroner for et brugt eksemplar.

For tiden er gruppen gået hver til sit, og de tre rappere har alle gang i solo projekter. Dog har de været at finde samlet flere gange efter deres opbrud. Blandt andet på Gadeplan som er en opsamling, præsenteret af DJ Typhoon, og som udkom i 2004.

I dag er der lidt gang i den igen i B.A.N.G.E.R.S.-lejren, og det forlyder at "VIP EP'en" bliver genoptrykt. Det er Run For Cover der udgiver den som 10" i et begrænset oplag på kun 500 eksemplarer.

Eksterne henvisninger
B.A.N.G.E.R.S.' officielle side
Run For Cover Shop 

Hiphoppere fra Danmark
Rapgrupper fra Danmark
Musikgrupper fra 1998
Derek Walcott

Derek Alton Walcott (født 23. januar 1930, død 17. marts 2017) var forfatter fra Saint Lucia. Han fik Nobelprisen i litteratur i 1992.

Derek Walcott var født på Saint Lucia og uddannet på University of West Indies. Han fik udgivet sin første digtsamling som ganske ung i 1948 og få år efter skrev han sit første skuespil. Disse to litteraturformer var hans hovedudtryksform, og i 1959 grundlagde han Trinidad Theatre Workshop, der gennem årene har opført flere af hans skuespil.

Han velslede gennem mange år mellem at bo i Trinidad, hvor han skrev mange af sine værker, og Boston i USA, hvor han virkede som universitetslærer.

Karakteristik 
Walcott var i sit arbejde dels inspireret af havets nærhed, dels af en historisk bevidsthed og konflikten mellem den lokale og den vesteuropæiske tradition. Han skrev således et stort epos, Omeros, der er en caribisk version af Iliaden af Homer. Det var netop Omeros, der indbragte Walcott Nobelprisen, og den gav ham også tilnavnet "Caribiens Homer".

Bibliografi 
Blandt den del af Derek Walcotts litterære produktion, der er oversat til dansk, kan nævnes:
 Øvelser før eksilet, udvalgte digte – Samleren, 1992
 Havet er historien, digte i udvalg – Samleren, 1993
 Omeros, et digt – Gyldendal, 2008

Eksterne henvisninger 

Forfattere fra Saint Lucia
Nobelprismodtagere i litteratur
AaB Support Club

AaB Support Club er den eneste officielle fanklub for fodboldklubben AaB og er med sin stiftelse den 22. august 1990 Danmarks ældste officielle fanklub for et hold i landets bedste fodboldrække. AaB Support Club er medlem af Football Supporters Europe (FSE)

Foreningens historie 
Foreningen blev stiftet af tre AaB-fans, Morten Brix, Daniel Tribler og Gitte Tribler, med det primære formål at sikre fodboldklubbens tilhængere adgang til billig fællestransport i forbindelse med klubbens udebanekampe. Daniel Tribler startede ud som almindelig bestyrelsesmedlem, men blev sidenhen foreningens formand og er i dag æresmedlem i AaB Support Club sammen med Jens Jessen, Gitte Tribler, Torben Boye, Lynge Jakobsen, Lars 'Kosten' Thomsen og Christian Simoni (pr. 1. marts 2019).

Fra starten blev initiativet hilst velkommen af fodboldklubbens ledelse, men mødt med en vis skepsis blandt folk i fankredsen, idet supporterkulturen, som den kendes fra udlandet, endnu ikke var kommet til live i Danmark. Gradvist steg interessen dog for foreningens aktiviteter og da AaB spillede pokalfinale på Odense stadion i 1991 kunne fanklubben i samarbejde med en lokal rejsearrangør sende hele 14 busser med tilskuere til den første finalekamp. AaB tabte pokalfinalen den pågældende sæson, men fanklubben vandt derimod tilslutning blandt klubbens fans. Antallet af busser blev slået i 1999, hvor klubben med sejr i pokalfinalen kunne sikre sig "The Double". Ved den lejlighed blev der sendt 35 busser af sted mod København.

I 2000 fejrede fanklubben 10 års jubilæum med en medlemsskare på ca. 3.000. Dette tal er siden stagneret for så igen at stige til 1.699 medlemmer i 2007 – i takt med klubbens resultater på banen. Siden har medlemstallet ligget nogenlunde stabilt, hvor seneste opgørelse er på 1.700 medlemmer i marts 2014.

I dag er sammenholdet og støtten til fodboldholdet stadig en central del af fanklubben, men aktiviteterne er blevet udvidet til også at omfatte et medlemsblad og egen podcast, kaldet Rød Aalborg.

Sæsonens AaB'er 
Foreningens kårede for første gang i foråret 1991 sæsonens AaB'er blandt klubbens spillere og trænere ved sæsonens afslutning. Den første vinder, Calle Facius, blev kåret af foreningens bestyrelse, men sidenhen er vinderen blevet kåret efter afstemning blandt foreningens medlemmer. Rasmus Würtz er den eneste spiller, der i årenes løb har vundet titlen fire gange, mens fire spillere har vundet afstemningen to gange: Ståle Solbakken, Michael Silberbauer, Thomas Augustinussen og Nicklas Helenius.

Vindere

Referencer

Ekstern kilde/henvisning 
 ASC's officielle hjemmeside

Fodboldfanklubber
Foreninger fra Danmark
Etableret i 1990
Support Club
Ahl al-kitab

ahl al-Kitâb (arabisk اهل الكتاب) Oversat: "Bogens folk" 
Et udtryk, der betegner de folk, som i islamisk tradition menes at have del i Guds åbenbaring, altså jøder, kristne og muslimer. Nogle islamiske lærde regner også Zarathustra-tilhængere til Bogens folk.

Islam
Arabiske ord
Geirrød

Geirrød er en sagnkonge i nordisk mytologi, han er far til Agnar, som overtog hans rige, da han døde.

Folkesagnfigurer fra Norden
Xining

Xining er hovedstad i den kinesiske provins Qinghai, og har 800.000 indbyggere (2003). 

Byer i Kina
Farvevajd

Farvevajd (Isatis tinctoria) er en toårig plante af korsblomst-familien, som vokser vildt på strandvolde i de sydøstlige egne af Danmark. Den har desuden tidligere været dyrket og er derfra forvildet i naturen.

Udbredelse 
Farvevajd findes langs Østersøens kyster, i Central- og Østeuropa samt i Centralasien. Den har længe været kendt fra Bornholm, men siden 1960 er udbredelsen ekspanderet og omfatter nu også Sjællands østlige kyst og Amagers kyst, med mere spredte forekomster ved storebæltskysten.

Farveplante 
Tidligere blev farvevajd brugt til blåfarvning af tekstiler i Norden. I Danmark ophørte dyrkningen af vajd omkring år 1800 som følge af indigoimporten. Vajd indeholder et lys- og farveægte indigolignende farvestof.

Det første år danner vajd en ca. 20 cm høj roset af grønne blade. Hvis man knuser et blad mellem fingrene, bliver de blå.
Det er bladene fra det første år der bruges til plantefarvning – farven udvindes ved at man lader bladene gære i urin i ca. 5 dage.

Andet år sætter planten en halvanden meter høj blomsterstand med gule blomster i juni, sætter frø og visner derefter.

I dag er farven fra både vajd og indigo stort set udkonkurreret af anilinfarverne.

Referencer

Eksterne henvisninger 
 August 2006, New Scientist: From woad warriors to cancer-buster  Citat: "...woad (Isatis tinctoria) produces astonishing amounts of glucobrassicin (GBS)...“It can make more than 60 times the amount found in broccoli, and in a much purer form,” says Stefania Galletti..."
 Planten bruges i TCM som antiviralt middel (Roden - Ban Lan Gen), og mod forkølelse og mod øre-,næse-,hals-infektioner (Bladene - Da Qing Ye). Se f.eks: http://www.tcmpage.com/hpcoldflu.html 

Vajd
Korsblomst-familien